laion/Wikipedia-Exotic huggingface dataset:
בסאם א-ראווי

בסאם הישאם א-ראווי (בערבית: بسام هشام الراوي בתעתיק: בסאם השאם אלראוי; נולד ב-16 בדצמבר 1997 בבגדאד שבעיראק) הוא כדורגלן קטרי המשחק בעמדת הבלם בקבוצת א-דוחייל מליגת העל הקטרית ובנבחרת קטר. א-ראווי גדל באקדמיית אספייר ובמחלקת הנוער של א-ריאן. הוא הושאל לקבוצות המילואים של סלטה ויגו ושל אויפן. ב-28 ביולי 2017 חתם א-ראווי בא-דוחייל מליגת העל הקטרית. ב-11 בנובמבר 2017 ערך א-ראווי את הופעת הבכורה שלו בנבחרת קטר, בהפסד 0–1 לנבחרת צ'כיה במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו. ב-9 בינואר 2019 הבקיע את שער הבכורה שלו בנבחרת, בניצחון 0–2 על נבחרת לבנון במסגרת שלב הבתים של הטורניר. הוא הבקיע שער נוסף בטורניר, בניצחון 0–1 על נבחרת עיראק במסגרת שלב שמינית הגמר של הטורניר. א-ראווי היה גם חלק מסגל הנבחרת בטורנירים קופה אמריקה 2019 וגביע הזהב 2021. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-דוחייל אליפות קטר (2): 2017/2018, 2019/2020 גביע אמיר קטר (1): 2022 נבחרת קטר גביע אסיה (1): 2019 בסאם א-ראווי, באתר Transfermarkt בסאם א-ראווי, באתר Soccerway בסאם א-ראווי, באתר WorldFootball.net בסאם א-ראווי, באתר National Football Teams בסאם א-ראווי, באתר FootballDatabase.eu Copa America: Sanchez announces Qatar squad באתר The Peninsula, ‏ 31 במאי 2019 (באנגלית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
מרכז הסחר העולמי (מוסקבה)

מרכז הסחר העולמי (ברוסית: Центр международной торговли) הוא מרכז עסקים הממוקם בגדת קרסנופרסננסקאיה במוסקבה. נבנה בהשתתפות של ארמנד האמר בסוף שנות ה-70. מרכז הסחר העולמי ממוקם במרכז העסקים המתהווה של מוסקבה, לא רחוק מטבעת התחבורה השלישית, ליד מוסקבה סיטי. המתחם כולל שלושה בנייני משרדים, מרכז כנסים, מלונות קראון פלאזה, סויוז, ומלונות דירות. השטח הכולל של המתקנים הוא 330 אלף מ"ר. המרכז מארח פגישות עסקיות, ימי עיון, קונגרסים, כנסים ואירועים עסקיים נוספים. מרכז הסחר העולמי נבנה בשנת 1980 על פי פרויקט של צוות אדריכלים - מיכאיל פוסוחין (רו') (ראש), ולדימיר קובאסוב (רו') ופיוטר סקוקן (רו') ; עד אמצע שנות ה-90 הוא נקרא סובינצסנטר. בשנים 1988–1989 אירח סובינצנטר משחקים של תוכנית הטלוויזיה "מה? איפה? מתי?". מדיה וקבצים בנושא מרכז הסחר העולמי בוויקישיתוף אתר האינטרנט הרשמי של מרכז הסחר העולמי На кого работал "товарищ Арманд", www.kommersant.ru, ‏2000-05-30 (ברוסית)
טארק סלמאן

טארק סלמאן סולימאן עודה (בערבית: طارق سلمان سليمان عودة בתעתיק: טארק סלמאן סלימאן עודה; נולד ב-5 בדצמבר 1997 באל-וכרה שבקטר) הוא כדורגלן קטרי המשחק בעמדת הבלם בקבוצת א-סד מליגת העל הקטרית ובנבחרת קטר. סלמאן גדל באקדמיית אספייר ובמחלקות הנוער של אל-וכרה, לחוויאה, ריאל סוסיאדד ודפורטיבו אלאבס. בשנת 2016 החל לשחק בג'ופיטר לאונס, קבוצת המילואים של קולטורל לאונסה. הוא הושאל למשך תקופה קצרה לאתלטיקו אסטורגה מהליגה הספרדית הרביעית. ב-1 ביולי 2019 חתם סלמאן בא-סד מליגת העל הקטרית. כ-23 באוגוסט 2017 ערך סלמאן את הופעת הבכורה שלו בנבחרת קטר, בניצחון 1–2 על נבחרת טורקמניסטן במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, וכן בטורנירים קופה אמריקה 2019 וגביע הזהב 2021. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד אליפות קטר (3): 2018/2019, 2020/2021, 2021/2022 גביע הליגה הקטרית (1): 2019/2020 גביע אמיר קטר (1): 2021 הגביע הקטרי (1): 2021 גביע השייח' ג'אסם (1): 2019 נבחרת קטר גביע אסיה (1): 2019 נבחרת קטר עד גיל 19 גביע אסיה עד גיל 19 (1): 2014 מדיה וקבצים בנושא טארק סלמאן בוויקישיתוף טארק סלמאן, באתר Transfermarkt טארק סלמאן, באתר Soccerway טארק סלמאן, באתר BDFutbol טארק סלמאן, באתר WorldFootball.net טארק סלמאן, באתר National Football Teams טארק סלמאן, באתר FootballDatabase.eu Abdullah Al Ahrak y Tarek Salman, mediocentros para la Cultural באתר La Nueva Cronica, ‏ 2 ביוני 2016 (בספרדית) Abdullah abre camino a Tare באתר Cadena SER, ‏ 9 בנובמבר 2016 (בספרדית) El Atlético Astorga sigue a la espera de nuevos fichajes באתר Diario de León, ‏ 5 באוגוסט 2017 (בספרדית) Copa America: Sanchez announces Qatar squad באתר The Peninsula, ‏ 31 במאי 2019 (באנגלית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
ים סין המזרחי

ים סין המזרחי (בסינית מפושטת: 东海; בסינית מסורתית: 东海; בקוריאנית: 동중국해; ביפנית: 東シナ海) הוא ים שולי המסתיים באוקיינוס השקט הגובל במזרח סין, והוא חלק מהאוקיינוס השקט. שטח הים הוא 1,249,000 קילומטר רבוע. בקוריאה הוא לפעמים נקרא "הים הדרומי" (남해) - אך מונח זה משמש בדרך כלל לציון האזור שקרוב לחוף הדרומי של קוריאה הדרומית. ים סין המזרחי גובל באי קיושו ובאיי ריוקיו במזרח, בטאיוואן בדרום ובסין במערב. הוא מתחבר לים סין הדרומי על ידי מצר טאיוואן ולים יפן דרך מצר קוריאה. גבולות המים הטריטוריאליים בים הם עם המדינות: דרום-קוריאה, יפן, טאיוואן וסין. נהר היאנגצה הוא הנהר הגדול ביותר שנשפך לים סין המזרחי. הים הצהוב - חלקו הצפוני של ים סין המזרחי, המסתיים באוקיינוס השקט. מדיה וקבצים בנושא ים סין המזרחי בוויקישיתוף place/China-Sea ים סין המזרחי, באתר אנציקלופדיה בריטניקה (באנגלית) ערך זה הוא קצרמר בנושא גופי מים ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
עבד א-רחמן מוסטפא

עבד א-רחמן מוחמד פהמי מוסטפא (בערבית: عبد الرحمن محمد فهمي مصطفى בתעתיק: עבד אלרחמן מחמד פהמי מצטפא; נולד ב-5 באפריל 1997 בקטר) הוא כדורגלן קטרי המשחק בעמדת קשר הכנף בקבוצת א-דוחייל מליגת העל הקטרית ובנבחרת קטר. מוסטפא גדל באקדמיית אספייר. בשנת 2016 חתם בלחוויאה (לימים א-דוחייל) מליגת העל הקטרית. במשך השנים הושאל למועדונים אל-אהלי, אל-וכרה ואל-ערבי מליגת העל הקטרית. ב-7 בספטמבר 2018 ערך מוסטפא את הופעת הבכורה שלו בנבחרת קטר, בניצחון 0–1 על נבחרת סין במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, אך לא שיחק בטורניר. א-דוחייל אליפות קטר (2): 2016/2017, 2017/2018 גביע אמיר קטר (2): 2016, 2018 הגביע הקטרי (1): 2018 גביע השייח' ג'אסם (1): 2016 נבחרת קטר גביע אסיה (1): 2019 מדיה וקבצים בנושא עבד א-רחמן מוסטפא בוויקישיתוף עבד א-רחמן מוסטפא, באתר Transfermarkt עבד א-רחמן מוסטפא, באתר Soccerway עבד א-רחמן מוסטפא, באתר National Football Teams עבד א-רחמן מוסטפא, באתר FootballDatabase.eu
מאיר צור

מאיר צור (נולד ב-12 ביוני 1964) הוא פוליטיקאי ישראלי, המשמש כראש המועצה אזורית הערבה התיכונה. שירת בצה"ל כקצין בצנחנים ב-2011 נבחר בבחירות מיוחדות לשמש כמזכ"ל תנועת המושבים, בתקופת כהונתו פרשה תנועת הנוער בני המושבים מהנוער העובד והלומד. לאחר התפטרות קודמו בתפקיד איתן בן דוד, בתפקיד זה החזיק עד 2021 אז נבחר לראשות המועצה האזורית ערבה תיכונה בבחירות מיוחדות. כמו כן שימש כיושב ראש התאחדות החקלאים. היה חבר מפלגת העבודה עד ל-2018 אז הצטרף למפלגת כולנו. בעברו שימש יושב ראש אגדות השיווק של חקלאי עין יהב, בכיר באגרקסקו וחבר מועצת המנהלים של תנובה. באפריל 2021 מונה לתפקיד ראש המועצה על ידי שר הפנים אריה דרעי לאחר שלא היו מתמודדים נוספים לתפקיד במקומו של אייל בלום שהתפטר. בבחירות לרשויות המקומיות 2024 נבחר לקדנציה שנייה לאחר שגבר על יריבו מור זילברשטיין בסיבוב הראשון. צור תושב עין יהב נשוי ואב ל-2. עמירם כהן, מאיר צור ממושב עין יהב נבחר למזכ"ל תנועת המושבים, באתר TheMarker‏, 26 בינואר 2011 עמירם כהן‏, מאיר צור ממושב עין יהב נבחר למזכ"ל תנועת המושבים, באתר וואלה, 26 בינואר 2011 מאיר צור נבחר לקדנציה שנייה בתנועת המושבים מזכ"ל תנועת המושבים הצטרף ל"כולנו"
מיקרונזיה (אזור)

מיקרונזיה (מיוונית: μικρος - "קטן" וνησος - איים דהיינו, איים קטנים) - שם אזור באוקיינוס השקט הנמצא מזרחית לפיליפינים, צפון מזרחית לאינדונזיה, צפונית לפפואה ניו גיני ומלנזיה וצפון מערבית לפולינזיה. באזור מיקרונזיה כ-2,000 איים והוא משתרע על שטח של 7,000,000 קמ"ר. אזור זה של אוקיאניה כולל מאות איים קטנים. השם "מיקרונזיה" הוצע לראשונה בשנת 1831 על ידי ז'ול דומון ד'אורוויל על מנת לאפיין אזור זה. קודם לכן נחשבו האיים חלק מ"פולינזיה". מבחינה פוליטית, מחולקת לשמונה טריטוריות: מיקרונזיה איי מרשל פלאו איי מריאנה הצפוניים נאורו קיריבטי גואם האי וייק זמן קצר לאחר גילוי האיים על ידי מגלי ארצות אירופיים הפכו מרבית האיים למושבות. גואם, איי מריאנה ואיי קרוליין (לימים מיקרונזיה ופלאו) הפכו מושבה ספרדית. בסוף המאה ה-19 חולקו האיים בין ארצות הברית (אשר כבשה את גואם במסגרת מלחמת ארצות הברית–ספרד של 1898, ותפסה את האי וייק), גרמניה שהשתלטה על נאורו, ורכשה את איי מרשל ואיי מריאנה הצפוניים מספרד, והאימפריה הבריטית אשר שלטה באיי גילברט (לימים קיריבטי). במהלך מלחמת העולם הראשונה נלקחו האיים שהיו בשליטת האימפריה הגרמנית ממנה, ועברו למנדט חבר הלאומים. נאורו הפכה למנדט של אוסטרליה, ושאר הטריטוריות למנדט יפני. עם תום מלחמת העולם השנייה עברו האיים להיות נאמנות של ארצות הברית מטעם ארגון האומות המאוחדות. למעט גואם והאי וייק שהן טריטוריות של ארצות הברית, ואיי מריאנה הצפוניים הנחשבים מושבה (Commonwealth) של ארצות הברית, יתרת איי מיקרונזיה הם כיום מדינות עצמאיות. השפות המקומיות של התושבים המיקרונזים (שקדמו להתיישבות האירופאית) שייכות למשפחת השפות האוסטרונזיות, וכמעט כולן שייכות לתת משפחת השפות האוקיאניות של משפחת שפות זו. כלכלת מיקרונזיה בסיסית. היא אחת המדינות העניות בעולם במונחי תוצר לנפש. כלכלתה מבוססת על חקלאות יבשתית וימית, ועל תיירות. על פי נתוני 2022, סך כל הייצוא שלה עומד על כ-183 מיליון דולר, 98% מהם קשורים לדייג, בעיקר לתאילנד (כ-80%). מיקרונזיה מייבאת סחורות בגובה של כ-146 מיליון דולר בעיקר מארצות הברית, סין ודרום קוריאה. מפת מיקרונזיה מיקרונזיה, באתר אנציקלופדיה בריטניקה (באנגלית)
מוחמד מונטארי

מוחמד מונטארי (בערבית: محمد مونتاري בתעתיק מדויק: מחמד מונתארי; נולד ב-20 בדצמבר 1993 בקומאסי שבגאנה) הוא כדורגלן קטרי יליד גאנה המשחק בעמדת החלוץ בקבוצת א-דוחייל מליגת העל הקטרית ובנבחרת קטר. מונטארי גדל באקדמיית הכדורגל גולדן ליונס הגנאית. בשנת 2012 חתם באל-ג'יש מליגת העל הקטרית. ב-23 ביולי 2015 חתם על חוזה לחמש עונות בלחוויאה (לימים א-דוחייל) מליגת העל הקטרית. הוא הושאל פעמיים לאל-אהלי מליגת העל הקטרית. ב-27 בדצמבר 2014 ערך את הופעת הבכורה שלו בנבחרת קטר, בניצחון 3-0 על נבחרת אסטוניה במשחק ידידות. במשחק זה הבקיע את שער הבכורה שלו בנבחרת. הוא היה חלק מסגל נבחרת קטר בטורנירים גביע אסיה 2015 וגביע הזהב 2021. נכלל בסגל נבחרת קטר לטורניר מונדיאל 2022, ובמשחק המחזור השני בשלב הבתים נגד נבחרת סנגל כבש את השער הראשון בהיסטוריה של קטר בגביע העולם בכדורגל. א-דוחייל אליפות קטר (2): 2016/2017, 2019/2020 גביע אמיר קטר (2): 2016, 2019 גביע השייח' ג'אסם (2): 2015, 2016 אל-ג'יש גביע הליגה הקטרית (1): 2012/2013 הגביע הקטרי (1): 2014 מדיה וקבצים בנושא מוחמד מונטארי בוויקישיתוף מוחמד מונטארי, באתר Transfermarkt מוחמד מונטארי, באתר Soccerway מוחמד מונטארי, באתר WorldFootball.net מוחמד מונטארי, באתר National Football Teams מוחמד מונטארי, באתר FootballDatabase.eu لخويا-يضم-مونتاري-٥-مواسم-..-ويفتقد-فايس-٦-أسابيع באתר הרשמי של ליגת העל הקטרית, 23 ביולי 2015 (בערבית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית)
29er

29er (קרי: טווני ניינר) היא מפרשית שעוצבה על ידי ג'וליאן בת'ווית. הסירה הוצגה לראשונה בשנת 1998. הסירה מיועדת לשייטים צעירים, אך בעיקר כדי לשמש סירת אימונים לגרסתה הגדולה: ה-49er. הסירה מצוידת בטרפז יחיד (שלא כמו ב-49er), וספינקר אסימטרי (ג'ניקר). לאחרונה עבדו בת'ווית וג'ן גלס על פיתוח ה-29erX בסן פרנסיסקו. ה-29erX דומה יותר ל-49er בכך ששטח מפרשה גדול יותר, והיא מצוידת בשני טרפזים. נערכות מספר תחרויות נוער, לרבות אליפויות העולם, למפרשיות לסוג זה. אורך כולל: 4.40 מטר משקל גוף: 90 ק"ג שטח מפרש ראשי וחלוץ: 13.19 מ"ר שטח ספינקר אסימטרי (ג'ניקר): 16.83 מ"ר מדיה וקבצים בנושא 29er בוויקישיתוף האתר הרשמי של סירת ה-29er ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
מושנזון

האם התכוונתם ל... אילן מושנזון – קולנוען ישראלי נלי שטראוס-מושנזון – פעילה ציונית עדנה מושנזון – אוצרת ישראלית מוסנזון
מוסעב חדר

מוסעב חדר (בערבית: مصعب خضر בתעתיק: מצעב חצ'ר; נולד ב-26 בספטמבר 1993 בח'רטום שבסודאן) הוא כדורגלן קטרי יליד סודאן המשחק בעמדת המגן הימני בקבוצת א-סד מליגת העל הקטרית ובנבחרת קטר. חדר החל את הקריירה המקצוענית שלו בא-סד מליגת העל הקטרית. במשך השנים הושאל לשני מועדונים מליגת העל הקטרית, א-ריאן ואל-ערבי. ב-9 במרץ 2017 ערך חדר את הופעת הבכורה שלו בנבחרת קטר, בהפסד 1–2 לנבחרת אזרבייג'ן במשחק ידידות. הוא היה חלק מסגל הנבחרת בטורניר גביע הזהב 2021, וערך הופעה אחת בטורניר. נכלל בסגל נבחרת קטר לטורניר מונדיאל 2022. א-סד אליפות קטר (3): 2012/2013, 2020/2021, 2021/2022 גביע הליגה הקטרית (1): 2019/2020 גביע אמיר קטר (4): 2014, 2015, 2020, 2021 הגביע הקטרי (1): 2021 גביע השייח' ג'אסם (2): 2014, 2017 מוסעב חדר, באתר Transfermarkt מוסעב חדר, באתר Soccerway מוסעב חדר, באתר WorldFootball.net מוסעב חדר, באתר National Football Teams מוסעב חדר, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית)
עבד אל-כרים חסן

עבד אל-כרים חסן פדל אללה (בערבית: عبد الكريم حسن فضل الله בתעתיק: עבד אלכרים חסן פצ'ל אללה; נולד ב-28 באוגוסט 1993 בדוחה שבקטר) הוא כדורגלן קטרי המשחק בעמדת המגן השמאלי בקבוצת פרספוליס מליגת העל האיראנית ובנבחרת קטר. חסן גדל במחלקת הנוער של א-סד, ובשנת 2010 החל לשחק בקבוצה הבוגרת של המועדון במסגרת ליגת העל הקטרית. ב-29 ביוני 2017 הושאל חסן לאויפן מליגת העל הבלגית. ב-6 באוגוסט ערך את הופעת הבכורה שלו במועדון, בהפסד 3-1 לקלאב ברוז' במסגרת המחזור השני בליגה לעונת 2017/2018. ב-4 בנובמבר הבקיע את שערו היחיד במועדון, בתיקו 4-4 נגד סנט טרוידן במסגרת המחזור ה-14 בליגה. בסך הכל ערך 10 הופעות ליגה במהלך תקופת ההשאלה. בתום ההשאלה חזר חסן לא-סד. ב-18 בנובמבר 2010 ערך חסן את הופעת הבכורה שלו בנבחרת קטר, בהפסד 1-0 לנבחרת האיטי במשחק ידידות. ב-31 בינואר 2013 הבקיע את שער הבכורה שלו בנבחרת, בניצחון 1-0 על נבחרת לבנון במשחק ידידות. הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021. נכלל בסגל נבחרת קטר לטורניר מונדיאל 2022. א-סד אליפות קטר (4): 2012/2013, 2018/2019 2020/2021, 2021/2022 גביע הליגה הקטרית (1): 2019/2020 גביע אמיר קטר (5): 2014, 2015, 2017, 2020, 2021 הגביע הקטרי (3): 2017, 2020, 2021 גביע השייח' ג'אסם (2): 2014, 2019 נבחרת קטר גביע אסיה (1): 2019 מדיה וקבצים בנושא עבד אל-כרים חסן בוויקישיתוף עבד אל-כרים חסן, ברשת החברתית אינסטגרם עבד אל-כרים חסן, באתר Transfermarkt עבד אל-כרים חסן, באתר Soccerway עבד אל-כרים חסן, באתר WorldFootball.net עבד אל-כרים חסן, באתר National Football Teams עבד אל-כרים חסן, באתר FootballDatabase.eu עבד אל-כרים חסן, באתר ESPN Al Sadd's Abdelkarim joins Belgium's KAS Eupen באתר Al Sadd's Abdelkarim joins Belgium's KAS Eupen, ‏ 29 ביוני 2017 (באנגלית) Copa America: Sanchez announces Qatar squad באתר The Peninsula, ‏ 31 במאי 2019 (באנגלית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית)
אחמד פאדל

אחמד פאדל (בערבית: أحمد فاضل בתעתיק: אחמד פאצ'ל; נולד ב-7 באפריל 1993 בקטר) הוא כדורגלן קטרי המשחק בעמדת הקשר האחורי בקבוצת אל-וכרה מליגת העל הקטרית ובנבחרת קטר. פאדל גדל באקדמיית אספייר. בשנת 2010 חתם באל-וכרה מליגת העל הקטרית. בעונת 2020/2021 הושאל פאדל למועדון ספורט קטר מליגת העל הקטרית, במדיה ערך 20 הופעות ליגה, בהן הבקיע שער אחד. לאחר תקופת ההשאלה חזר לאל-וכרה. פאדל היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2016, וערך ארבע הופעות בטורניר. ב-27 באוקטובר 2022 ערך פאדל את הופעת הבכורה שלו בנבחרת קטר, בניצחון 1-0 על נבחרת הונדורס במשחק ידידות. אל-וכרה גביע הליגה הקטרית (1): 2020/2021 אחמד פאדל, באתר Transfermarkt אחמד פאדל, באתר Soccerway אחמד פאדל, באתר WorldFootball.net אחמד פאדל, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אחמד פאדל".
אחמד עלאא' א-דין

אחמד עלאא' א-דין עבד אל-מותעאל (בערבית: أحمد علاء الدين عبد المتعال בתעתיק מדויק: אחמד עלאא' אלדין עבד אלמתעאל; נולד ב-31 בינואר 1993 בדוחה שבקטר) הוא כדורגלן קטרי המשחק בעמדת החלוץ בקבוצת אל-ע'ראפה מליגת העל הקטרית ובנבחרת קטר. עלאא' א-דין החל את הקריירה המקצוענית שלו בא-ריאן מליגת העל הקטרית. ב-7 ביולי 2017 חתם באל-ע'ראפה מליגת העל הקטרית. ב-15 בנובמבר 2013 ערך את הופעת הבכורה שלו בנבחרת קטר, בניצחון 1–4 על נבחרת תימן במסגרת מוקדמות גביע אסיה 2015. ב-23 בדצמבר 2018 הבקיע את שער הבכורה שלו בנבחרת, בניצחון 0–2 על נבחרת ירדן במשחק ידידות. הוא היה חלק מסגל נבחרת קטר בטורניר גביע אסיה 2019, בו זכתה נבחרתו, וכן בטורנירים קופה אמריקה 2019 וגביע הזהב 2021. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-ריאן אליפות קטר (1): 2015/2016 גביע אמיר קטר (2): 2011, 2013 הגביע הקטרי (1): 2012 גביע השייח' ג'אסם (2): 2012, 2013 אל-ע'ראפה גביע הליגה הקטרית (2): 2017/2018, 2018/2019 נבחרת קטר גביע אסיה (1): 2019 מדיה וקבצים בנושא אחמד עלאא' א-דין בוויקישיתוף אחמד עלאא' א-דין, באתר Transfermarkt אחמד עלאא' א-דין, באתר Soccerway אחמד עלאא' א-דין, באתר WorldFootball.net אחמד עלאא' א-דין, באתר National Football Teams אחמד עלאא' א-דין, באתר FootballDatabase.eu Copa America: Sanchez announces Qatar squad באתר The Peninsula, ‏ 31 במאי 2019 (באנגלית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
ציפורי נוצה (סרט, 1931)

ציפורי נוצה (באנגלית: Birds of a Feather) הוא סרט הנפשה קצר אמריקאי, ה-16 בסדרת הסרטים "סימפוניות טיפשיות". הסרט בוים על ידי ברט ג'ילט. ברבורים שוחים, טווס מציג את נוצותיו בשחור-לבן מפואר, ברווז חולף צוחק, ציפורי שיר מגוונות מצייצות, נקר רודף אחרי זחל ומקהלת ינשופים קורנת. תרנגולת רודפת אחרי תולעים תוך שהיא מתעלמת מהגזע שלה עד שנץ מסתובב. כאשר הנץ לוכד אפרוח, העורבים יוצרים טייסת תקיפה. פלורנס גיל: תרנגולת ומגוון צווחים ושריקות. פורב פולן: שריקות ציפורים. הקצבים (כולל מיי קוסטל ובוני פו): יונקי דבש וינשופים האחיות ברוק. רצועת הקומיקס של סימפוניות טיפשיות יום ראשון הרצה עיבוד בן שלושה חודשים של ציפורי נוצה מ-11 במרץ עד 17 ביוני 1934. וראייטי (15 באפריל 1931): "הנושא הזה סובל מדמיון רב מדי לסרטי הנפשה קודמים של סדרה זו ואחרים... החולשה הזו הופכת אותו לחומר מילוי עבור תוכניות הביניים ונקודות פחותות בלבד. זו תערובת של תנועות קצביות של עופות שונים." הסרט הקצר הופץ ב-4 בדצמבר 2001, באוצרות וולט דיסני: סימפונית טיפשיות - קלאסיקות האנימציה המוזיקליות ההיסטוריות. "ציפורי נוצה", במסד הנתונים הקולנועיים IMDb (באנגלית) "ציפורי נוצה", באתר AllMovie (באנגלית) "ציפורי נוצה", במסד הנתונים הקולנועיים KinoPoisk (ברוסית) "Talking Shorts". Variety: 20. 15 באפריל 1931. נבדק ב-23 בפברואר 2020. {{cite journal}}: (עזרה) "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}: (עזרה)
עלי אסדאללה

עלי אסדאללה תאימן קמבר (בערבית: علي أسد الله ثايمن قمبر בתעתיק: עלי אסד אללה ת'אימן קמבר; נולד ב-19 בינואר 1993 במנאמה שבבחריין) הוא כדורגלן קטרי יליד בחריין המשחק בעמדת הקשר ההתקפי בקבוצת א-סד מליגת העל הקטרית ובנבחרת קטר. אסדאללה גדל במחלקות הנוער של אל-מוחרק מליגת העל הבחריינית וא-סד מליגת העל הקטרית. בשנת 2012 החל לשחק בקבוצה הבוגרת של א-סד. ב-23 בינואר 2012 ערך אסדאללה את הופעת הבכורה שלו בנבחרת קטר, בהפסד 0–5 לנבחרת שוודיה במשחק ידידות. ב-4 בינואר 2014 הבקיע את שער הבכורה שלו בנבחרת, בניצחון 0–3 על נבחרת כווית במסגרת אליפות מערב אסיה. הוא היה חלק מסגל הנבחרת בטורניר גביע אסיה 2015. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. א-סד אליפות קטר (4): 2012/2013, 2018/2019 2020/2021, 2021/2022 גביע הליגה הקטרית (2): 2010/2011, 2019/2020 גביע אמיר קטר (5): 2014, 2015, 2017, 2020, 2021 הגביע הקטרי (3): 2017, 2020, 2021 גביע השייח' ג'אסם (3): 2014, 2017, 2019 ליגת האלופות האסיאתית (1): 2011 עלי אסדאללה, באתר Transfermarkt עלי אסדאללה, באתר Soccerway עלי אסדאללה, באתר WorldFootball.net עלי אסדאללה, באתר National Football Teams עלי אסדאללה, באתר FootballDatabase.eu Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
Skin of My Teeth

"Skin of My Teeth" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, Holy Fvck ‏(2022). הוא יצא לאור ב-10 ביוני 2022, על ידי חברת התקליטים איילנד רקורדס, כסינגל המוביל מתוך האלבום. אחריו, יצא לאור "Substance" כסינגל השני מתוך האלבום. השיר הגיע למקום ה-13 במצעד שירי הרוק & האלטרנטיביים. השיר נכתב על ידי דמי לובאטו, אואק פלדר, אלכס ניפורוס, קית' סורלס, לורה ולטז וליל ארון והופק על ידי אואק פלדר, אלכס ניפורוס וקית' "Ten4" סורלס. לובאטו דיברה על משמעותו של השיר, כמו גם על משמעות השם שלו בריאיון שאירע עם Genius. בהמשך, לובאטו הסבירה שהיא "לא הייתה צריכה עזרה מאף אחד במסע שלה". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-18 מיליון השמעות. הווידאו קליפ של "Skin of My Teeth" הועלה לערוץ היוטיוב הרשמי של דמי לובאטו ב-10 ביוני 2022. מידע על הסינגל "Skin of My Teeth" באתר מיוזיק בריינז מילות השיר "Skin of My Teeth" באתר Genius סרטון השיר "Skin of My Teeth" באתר יוטיוב דמי לובאטו, אואק פלדר, אלכס ניפורוס, קית' סורלס, לורה ולטז, ליל ארון אואק פלדר, אלכס ניפורוס, קית' "Ten4" סורלס Jason Lipshutz, Jason Lipshutz, Demi Lovato Returns to Their Roots: ‘This Is My Story, and I’m Going to Tell It’, Billboard, ‏2022-06-10 (באנגלית אמריקאית) Demi Lovato - SUBSTANCE (Official Video), נבדק ב-2022-09-04 Demi Lovato, Billboard (באנגלית אמריקאית) Askin' why doesn't make it easier / Go easier on me, Genius SKIN OF MY TEETH, 2022-06-10, נבדק ב-2022-10-14 Demi Lovato - SKIN OF MY TEETH (Official Video), נבדק ב-2022-10-14 Demi Lovato – 29, נבדק ב-2022-09-04
מר באום

מר באום הוא סרט קולנוע ישראלי מסוגת הקומדיה השחורה, בבימויו של אסי דיין, שיצא לאקרנים בשנת 1997. הסרט חותם את הטרילוגיה אותה כתב וביים דיין, כאשר הסרטים הקודמים לו הם: "החיים על פי אגפא" ו"שמיכה חשמלית ושמה משה". הסרט זכה בשני פרסי אופיר, שניהם עבור דיין, בקטגוריות התסריטאות והמשחק הראשי, ובפרס דקל הזהב בפסטיבל ולנסיה לקולנוע. לאחר יציאתו, הופץ הסרט במדינות נוספות, כמו ארצות הברית ומדינות אירופה. הקומדיה ההוליוודית "האיש הכי כועס בברוקלין" (אנ') בכיכובם של רובין ויליאמס ומילה קוניס מבוססת על התסריט שכתב אסי דיין למר באום. הסרט עוקב אחר מיקי באום (אסי דיין), יבואן משקפי שמש מסין, אשר מתבשר על ידי רופאו כי הוא חולה במחלת הסרטן וכי נותרו לו תשעים ושתיים דקות בלבד לחיות. במהלך שעתו האחרונה של באום, הוא נוסע מהקליניקה של הרופא ברחוב בזל לפגישה עם איש עסקים סיני בקפה הבימה לגבי פרסומת למשקפי השמש. אחרי הפגישה בקפה הבימה, הוא נסע אל הסופר-פארם בלונדון מיניסטורס לקנות אקמול אותו יוכל לקחת חמש דקות לפני מותו. ומשם הוא מספיק לקחת את בתו ובן זוגה מלימודי הפסיכומטרי בסמוך לכיכר רבין אל ביתם בפנטהאוז שבצפון תל אביב. במהלך נסיעותיו ברכב הטויוטה קארינה, המראה את השעון, הוא מנסה להבין את המציאות שבה חי ולסכם את חייו הקצרים באמצעות חזיונות דלים מעתידו ומעברו, בהם נכללים סובביו, משפחתו, עמיתיו וחבריו. במהלכם הוא מספיק לדבר עם אשתו אשר עובדת בהפקה של "בשידור חי עם דן שילון", עם בנו הקצין, עם אמו ועם מכריו. לאחר ההגעה לביתם, בעת שבתו ובן זוגה צופים בסלון במלרוז פלייס, מר באום עולה לחדר השינה, מתקלח, והולך לישון. הוא נפטר בשעה 12:25 במהלך שנתו. לאורך כל הסרט מתועד מסע ההלוויה הארוך שלו שבו משתתפים כלל הדמויות בסרט. "מר באום", במסד הנתונים הקולנועיים IMDb (באנגלית) "מר באום", באתר AllMovie (באנגלית) "מר באום", באתר Rotten Tomatoes (באנגלית) "מר באום", באתר ספר הקולנוע הישראלי "מר באום", באתר אידיבי "מר באום", במסד הנתונים הקולנועיים KinoPoisk (ברוסית) "מר באום", במיזם "אישים" לתיעוד היצירה הישראלית
עבד אל-עזיז חאתם

עבד אל-עזיז חאתם מוחמד עבדאללה (בערבית: عبد العزيز حاتم محمد عبد الله בתעתיק: עבד אלעזיז חאתם מחמד עבד אללה; נולד ב-28 באוקטובר 1990 בדוחה שבקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית ובנבחרת קטר. חאתם גדל במחלקת הנוער של אל-ערבי. בשנת 2007 החל לשחק בקבוצה הבוגרת של המועדון במסגרת ליגת העל הקטרית. ב-1 ביולי 2015 חתם באל-ע'ראפה מליגת העל הקטרית. ב-18 ביולי 2019 חתם בא-ריאן מליגת העל הקטרית. ב-30 בדצמבר 2009 ערך חאתם את הופעת הבכורה שלו בנבחרת קטר, בהפסד 1-0 לנבחרת קוריאה הצפונית במשחק ידידות. ב-24 במרץ 2018 הבקיע את שער הבכורה שלו בנבחרת, בתיקו 2-2 נגד נבחרת סוריה במשחק ידידות. הוא היה חלק מסגל הנבחרת בטורנירים גביע אסיה 2015, גביע אסיה 2019 (בו זכתה נבחרתו), קופה אמריקה 2019 וגביע הזהב 2021. נכלל בסגל נבחרת קטר לטורניר מונדיאל 2022. נכלל בסגל נבחרת קטר לטורניר גביע אסיה 2023. אל-ערבי גביע השייח' ג'אסם (2): 2010, 2011 אל-ע'ראפה גביע הליגה הקטרית (2): 2017/2018, 2018/2019 נבחרת קטר גביע אסיה (1): 2019 מדיה וקבצים בנושא עבד אל-עזיז חאתם בוויקישיתוף עבד אל-עזיז חאתם, באתר Transfermarkt עבד אל-עזיז חאתם, באתר Soccerway עבד אל-עזיז חאתם, באתר WorldFootball.net עבד אל-עזיז חאתם, באתר National Football Teams עבד אל-עזיז חאתם, באתר FootballDatabase.eu Copa America: Sanchez announces Qatar squad באתר The Peninsula, ‏ 31 במאי 2019 (באנגלית) Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית) Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)